Den Nord-Cimbriske Tilskuer, 1845-01-04
Det var i Juni Maaned 1843 at Dagens Redacteur, Cancelliraad Fribert, rømte bort her fra Landet, og der fortælles offentlig, umodsagt, at han havde medtaget af Sorøe Academies Midler henimod en Snees Tusinde Rigsbankdaler. Man skulde have ventet, at der var bleven anlagt Sag imod ham, ligesom imod enhver anden utro Regnskabsbetjent, der løber bort idet Sted hørte man, at et vist høi kongel. Collegium beskikkede en Deelings-Commission, bestaaende af en Besvogret til den Bortrømte; og Professor Hjort i Sorø har fortalt Fædrelandets" Læsere, at blandt Sorø Academies Udgifter er endnu Pension til Fribert. Senere er imidlertid hans Bo gaaet over til Hof= og Stadsrettens Skiftecommission, og i denne Maaned har den kgl. Particulairkasse i Cancellir. Friberts Fallitbo anmeldt følgende Fordringer: 1) efter Obligation, udstedt af Fribert den 24de Decbr. 1841, 5,000 Rbd., med Renter fra 11te Decbr. 1842; 2) efter dito, udstædt af Samme den 25de Novbr. 1842, med Renter fra 11te Decbr. f. A., 4000 Rbd.; 3) efter dito, udstædt af Samme den 6te Mai 1843, med Renter, 6,000 Rbd.; tilsammen 15,000 Rbd. Da Fribert forlod Landet kun omtrent en Maaned efterat han havde udstædt den sidste Obligation, og han her efterlod Gjæld, som man siger, til Gud og hver Mand, synes det ikke uantageligt, at han har havt til Reisepenge og til at sætte Bo for i Amerika ikke blot de foranske Penge. Historien viser tillige, hvor kostbart, det er hertillands at vedligeholde et absolutistisk conservativt Blad. (Fædrel.)J Ble, i Nærheden af Stade, har nylig fundet et Tilfælde Sted, der staaer saa ene i sin Art, at det vel fortjener at blive mere bekjendt. Præsten W. i Bye havde allerede i længere Tid stillet sig den Opgave, i sine Liigtaler at udtale bitter Dadel over den Afdødes Moralitet og religiøse Sindelag, isærdeleshed naar de ikke havde været hengivne til Pietisme. En agtværdig Mands Død gav dertil forleden fornyet Anledning. Den Afdødes Svigerdatter, underrettet om Præstens slemme Vane, havde allerede ved Oversendelsen af et rigeligt Honorar, ladet ham bede om, at han, hvad hendes Svigerfader angik, vilde afstaae fra den offentlige Straffeprædiken, til hvilken der desuden ikke var nogen Grund; og skjøndt hun haabede, at hendes Bøn vilde blive opfyldt, saa gik hun dog om Søndagen, da Bønnen skulde holdes efter Prædikenen, selv i Kirke, for at overbevise sig om, hvorvidt hendes Ønske var blevet efterkommet. Men til hendes største Forundring maatte hun her fra Prædikestolen, høre de haardeste beskyldninger for Jmmoralitet og Jrreligiøsitet mod den Afdøde, idet Pastoren gik saavidt endogsaa at fremstille ham for de Efterlevende som et advarende Exempel. Neppe var Talen tilende, før den unge Kone, i høieste Grad oprørt over hvad hun havde hørt, reiste sig, og med lydelig og fast Stemme selv udtalte en Bøn for sin afdøde Svigerfader, hvornæst hun erklærede Præstens Udsagn for Bagvaskelse, idet den Afdøde, hvad den hele Menighed kunde bevidne, havde været en retskaffen, from, og, ved sin Moralitet, almindelig agtet Mand. – Man tænke sig den Forbauselse, som denne kraftige Talle vakte blandt den forsamlede Menighed. Hun fandt saameget mere Medhold, da Præstens Forhold ved slige Leiligheder længe var forekommet yderst stødende. Hr. Pastoren kunde nu ikke Andet, end at angive den skeete Forstyrrelse af den offentlige Gudstjeneste til retslig Undersøgelse, under hvilken da den Anklagede ikke blot nøiagtigt har angivet Jndholdet af sin Tale, men ogsaa Præstens Ord, og derhos forlangt de gjorte Beskyldninger mod den Afdøde offentlig tilbagekaldte; da hendes Modpart har nægtet at ville indlade sig herpaa har den unge Kone henvendt sig directe til høiere Sted. Man mener, at Udfaldet af denne Sag i ethvert Tilfælde maa blive værst for Pastoren. (Jtzed. Woch.)J den Frisindede" ankes over, at Pastor emeritus Faber tager saalidet Hensyn til sin Stands Hellighed, at han generer sig som Commissionair for omreisende Skuespillertrouper, engagerer og prøver Medlemmerne til disse af begge Kjøn, og ikke utydeligt har tilkjendegivet sin Lyst til at oprette et Giftermaalscontoir i Kjøbenhavn.